Елбасы БҰҰ Өркениеттер альянсының Жоғары өкілімен кездесті
"Елбасы БҰҰ Өркениеттер альянсының Жоғары өкілімен кездесті" | "https://abai.kz/post/78670"
TITLE: Елбасы БҰҰ Өркениеттер альянсының Жоғары өкілімен кездесті
URL: https://abai.kz/post/78670
META: "Елбасы БҰҰ Өркениеттер альянсының Жоғары өкілімен кездесті" | "https://abai.kz/post/78670"
DATE: 11.10.2018
AUTHOR(s): Abai.kz
TOTAL WORDS: 154
TEXT: Қазақстан Президенті Біріккен Ұлттар Ұйымы Өркениеттер альянсының Жоғары өкілі Насир Абдуләзиз әл-Насермен кездесті, деп хабарлайды Абай-ақпарат Ақорданың сайтына сілтеме жасап. Мемлекет басшысы съезге қатысқаны үшін Насир Абдуләзиз әл-Насерге ризашылық білдіріп, Өркениеттер альянсы Қазақстанның осы бастамасына тұрақты қолдау көрсетіп келе жатқанын атап өтті. – Қазақстан көпконфессиялы мемлекет ретінде конфессияаралық диалогты дамыту ісіне өз үлесін қосуда. Бұл Өзіңіз өкілдік ететін ұйымның мақсаттарына сай келеді, – деді Нұрсұлтан Назарбаев. Өркениеттер альянсының Жоғары өкілі форумға қатысуға мүмкіндік берілгені үшін Мемлекет басшысына алғыс айтып, Қазақстанның әлемдегі мәдениеттер арасындағы өзара түсіністікті дамыту ісіндегі рөлі айрықша екенін атап өтті. – Мен Әлемдік және дәстүрлі діндер көшбасшыларының съезіне үшінші рет қатысып отырмын. Бұған дейін мен ешқашан осыншама дін өкілдерімен кездескен емеспін. Елдеріңіздің өркениетаралық диалогты дамыту жолындағы күш-жігерін жоғары бағалаймын, – деді Насир Абдуләзиз әл-Насер. Кездесу барысында Қазақстан Президенті халықтар арасындағы бейбітшілікті, достық пен ынтымақтастықты нығайтуға және қоғамдағы өзара келісімді сақтауға қосқан үлесі үшін Насир Абдуләзиз әл-Насерді ІІ дәрежелі «Достық» орденімен марапаттады. Abai.kz
